nach guet ere wuche vougas vorbereitigszit, (ds thailand muess immer aues im letschte momänt vorbereitet wärde, schüsch klappts nid) isches so wit gsi u mir hei ds hochzit vo somnyk u dr sonja gfiiret. so es hochzit louft hie ds thailand chli angers ab aus bi üs  dahei. nach guet thailändischem bruch hei d fründe u d familie vor brut scho am trouplatz (am strand) gwartet. d fründe u di verwandte vom brütigam si mit guggemusig, tänzerinne u gschänkli cho drhärztanze. das isch es sehr luschtigs multikultigetanze gsi, wo mäng eim si träne cho vor lache. nachere schöne trouig am meer, wo für mi aus übersetzer me aus nume e useforderig isch gsi, hetts när am abe e party mit schwizerbiträg u thai karaoke gä. natürlech hett o ds bruutpaar no chli müesse dra gloube.